དེ་བཞིན་རྒྱལ་སྤྱིའི་གསར་ལམ་ཁག་གིས་བཏོན་པའི་དབྱེ་ཞིབ་ཟིན་ཐོ་དག་ལས་གསལ་བ་ལྟར་ནའང་།ད་སྐབས་ཨ་ཧྥི་རི་ཁའི་དཔལ་འབྱོར།འཛུགས་སྐྲུན།རོགས་སྐྱོར།མ་འཇོག་སོགས་གང་སྤྱིར་ཆེས་འབྲེལ་ཟབ་ཤོས་ནི་རྒྱ་ནག་ཁོ་ན་ཡིན་པ་དང་།འབྱུང་འགྱུར་ཕྱོགས་གཉིས་ཀྱི་འབྲེལ་ལམ་སྔར་ལས་ཇེ་ཟབ་ཏུ་འགྲོ་ངེས་ཡིན་པའི་སྔོན་དཔག་བྱེད་བཞིན་ཡོད་འདུགཕྱོགས་གཞན་ནས་ད་སྐབས་རྒྱལ་སྤྱིའི་སྤྱི་ཚོགས་ནང་རྒྱ་ནག་གིས་རྒྱལ་ཁབ་ཆུང་རིགས་དག་ལ་ནམ་ཡང་འཇལ་ཐབས་བྲལ་བའི་དངུལ་བུན་གཡར་ཏེ།མཐར་རྒྱལ་ཁབ་དེ་དག་གིས་དངུལ་བུན་འཇལ་མ་ཐུབ་སྐབས་ཆབ་སྲིད་དབང་སྒྱུར་གྱི་ལག་ཆར་སྤྱོད་རྒྱུ་ཡིན་སྐོར་སོགས་ཀྱི་སྐྱོན་འཛུགས་བྱེད་བཞིན་ཡོད་འདུགསྐྱོན་འཛུགས་དེ་ཉིད་ལ་རྒྱ་ནག་གི་སྲིད་འཛིན་ཞི་ཅིན་ཕིན་གྱིས་ངོ་རྒོལ་མཐའ་གཅིག་ཏུ་ཡོད་སྐོར་བརྗོད་ཅིང་།རྒྱ་ནག་གིས་ཨ་ཧྥི་རི་ཁར་གཏོང་བཞིན་པའི་དངུལ་ཕོན་གྱི་འཆར་འགོད་རྩིས་ཁྲ་ཞིབ་ཕྲ་སྒྲོག་སྦྱངས་བྱས་པའི་གནས་ཚུལ་ཐོན་འདུག